JUMAL KÕNELEB
Tere ja tore jälle kohtuda!
Meil Joyga on imeline ühendus Jumalaga
ja me võime selle julgelt välja öelda, sest see on tõsi.
Oleme saanud ilmutust ja tunnetust selle kohta,
et Püha Vaim on tõeline
ja Jumal elab oma Vaimu kaudu kõikides,
kes usuvad Jeesusesse.
Ja kuna mul on isiklik suhe Jumalaga, siis see, mida me jagame,
ei ole mingi kõrgelennuline, keeruline ja kummaline teooria või teoloogia,
vaid elu, mida elame Temaga koos.
Näiteks siin koolis.
- Näiteks siin koolis või omas kodus,
koos õpilastega või Joy ja oma lastega.
Selline on meie Jumal,
kes on koos meiega ja elab meie sees oma Vaimu kaudu.
Kas pole imeline?
Ta ei ole kaugel.
Paulus ütleb kirjas Koloslastele 1:25 -27:
"Et teile täielikult kuulutada Jumala sõna,
seda saladust,
mis oli varjatud endiste aegade ja sugupõlvede eest,
nüüd on aga avaldatud tema pühadele..."
Ehk siis meile.
"...kellele Jumal tahtis teada anda..."
Ta tahtis avaldada selle saladuse ja rääkida sellest.
"...mis on selle saladuse kirkuse rikkus kõigi rahvaste seas;
see on - Kristus teie sees kirkuse lootus."
Sellepärast tahamegi rääkida sellest just selles saates.
Olin just ühes koguduses rääkimas sellest,
et igal ühel meist
on Jumala Sõna kohaselt lähedane osadus Temaga.
Sest Ta elab ju meie sees oma Vaimu kaudu.
See oli kodukogudus, kus koguneti normide piires
ja ei olnud palju inimesi koos.
Aga kui ma sellest rääkides küsisin,
kui paljudel üldse on lähedane suhe Jeesusega,
kui paljud päriselt suhtlevad, räägivad ja vestlevad Temaga,
kui paljudel on Temaga lähedane suhe,
siis kellelgi kohalolijaist ei olnud seda.
Aga selle õhtu lõpuks said kõik seda kogeda.
Küsimus polnud selles, et oleksime pikemalt paastunud,
alistunud Talle kuidagi rohkem või palvetanud mingil teatud viisil.
Asi oli lihtsalt Jumala Sõnast lähtuvas tões,
et Püha Vaim elab meie sees,
tahab õpetada meid ja rääkida meiega.
Tuli teha vaid väike ususamm ja korraga kõik kuulsid Tema häält.
Igaüks koges Tema ligiolu ja mitmed nutsid,
sest nad kuulsid seda esimest korda.
Kas pole kurb, kui peab nii kaua ootama?
Seetõttu tahamegi õpetada selle kohta,
sest tõde teeb meid vabaks.
Tõde on see, et Ta elab meie sees ja räägib täiesti arusaadavalt.
Ta on elav.
Sellega on ka nii, et minu jaoks ei piisa sellest,
et Jumal istub kusagil pilvepiiril
või et kohtun Temaga alles peale surma.
Minu jaoks ei piisa sellest. - Minu jaoks ka mitte.
Ma vajan Jumalat just selles ajas, selles elus ja argipäevades,
just nende raskuste keskel.
Viibime praegu siin kristlikus koolis, mis ühes siinse lasteaia tööga on ime.
Seda kooli on hoitud toimimas juba 22 aastat.
Seda elava Jumala abiga.
Kui Jumal poleks elav,
oleks see kool kohe alguses rappa läinud.
Juba siis, kui 1998. aastal alustasime.
Me alustasime 1988. aastal.
Sest me ei saa selle töö jaoks riiklikku toetust ega välist abi.
Kuidas üldse pidada ülal tervet kooli 1-9. klassini
ja teha seda kõrgel tasemel nagu kooli tööd peabki?
Kuidas seda teha? On see üldse võimalik?
Üllatus, üllatus!
Kui Kõikvõimas Jumal tuleb mängu, siis see õnnestub.
Korraga kogunevad inimesed,
kellel on südameigatsus ja kutsumus just sellise ühenduse jaoks
ja just selle koostöö jaoks meiega.
Üksteise järel liitub inimesi ja üheskoos me teeme seda tööd.
Liituvad pered, lapsed ja tulevad ka toetajad.
Ja see pole ka pelgalt nii, et Issand liitub meie ideega.
Kui Tema ise poleks seda meie südamele pannud ja käivitanud,
poleks me kunagi alustanud. - Ega jätkanud seda tööd.
Me poleks ilmselt sellise hullu ideega üldse alustanudki.
Aga kui Tema alustab, siis saame kaasa lüüa
ja nüüd on see meie "marjamaa", kus meile meeldib kõige rohkem olla.
Me armastame... - Teda ja Tema ligiolu.
Ja seda, et Ta on 20 aastat peale algustki ikka veel siin.
Igal hommikusel kogunemisel, kui Teda ülistame, on Ta siin.
Võin vahel keset rootsi keele või matemaatikatundi märgata,
et Ta on siin.
See on tohutu arm.
Nagu sa alguses lugesid, siis see on saladus.
See oli saladus, aga enam mitte.
Kui mõtled enda suhtes,
et sul pole lähedast ühendust Jumalaga,
siis tahame lihtsalt öelda, see pole enam mingi saladus.
See on avaldatud Piiblis ja sellepärast me õpetamegi sellest,
sest see pole enam mingi saladus, et Kristus on teie ja meie sees.
See on päriselt tõde.
Jumal ei taha, et see püsiks saladusena,
vaid Jumal tahab avaldada selle ja teha selle elavaks ka sinu jaoks.
Kui sa pole veel Jeesust vastu võtnud, siis nüüd on selleks aeg,
et Jeesusest saaks ka sinu Jumal, Päästja ja Vabastaja
ja sinu lähedane sõber.
Ma vajan sellist Jumalat.
Kas ma võin siis tunda Teda? - Võid küll.
Koloslastele 1:9 ütleb:
"Seepärast ei ole ka meie,
sellest päevast peale kui me seda kuulsime,
lakanud teie eest palvetamast ega palumast..."
Paulus palvetab ja palub.
"...et teid täidetaks tema tahtmise tundmisega
kogu tarkuses ja vaimulikus mõistmises..."
Selle alusel me võime olla täis Tema tahtmise tundmist.
- Aamen.
Ta ei varja ega salga meie ees asju.
Kui me avame Piibli
ja võtame koos Temaga aega
ja palume: "Issand, ava mulle oma Sõna
ja räägi mulle oma Sõna kaudu."
Kui me otsime Teda selle Sõna juures
ja õpime Teda tundma selles Sõnas,
siis Ta räägib meiega.
- Me õpime Teda tundma.
Koloslastele 1:10 ütleb:
"Et te käiksite Issanda vääriliselt talle kõigiti meeldida püüdes,
kandes vilja igasuguses heas töös ja kasvades Jumala tundmises."
Püha Vaim tahab avada meile Jumala Sõna.
Püha Vaimu kaudu muutub Jumal meile reaalseks.
Üks Püha Vaimu ülesannetest on õpetada meid tundma Teda.
On imeline lugeda siit,
et me võime kasvada Tema tundmises.
Me võime kasvada.
Küsimus on siis õppimises.
- See on protsess.
Me asume õpingute teele.
Täpselt nii nagu ma õppisin Jani tundma.
Peale me kohtumist
oleme aastate jooksul õppinud teineteist tasapisi tundma.
Ma juba tean, millist kohvi sulle meeldib juua.
Sa oled osav mulle kohvi valmistamises.
Ma tean, milline hommikusöök sulle meeldib.
Mulle tuuakse sageli hommikusöök voodisse.
Kuna lapsed on nüüd pesast välja lennanud,
siis ma saan hellitada sind.
See on nii tore ja aitab mind.
Piiblis on teglikult algusest peale olnud küsimus Jumala tundmises.
Räägitakse vaimulikust kasvamisest,
aga see ei tähenda, et meie muutuks millekski eriliseks,
vaid hoopis selles,
et me õpime sügavamini ja paremini tundma Teda.
Selles on küsimus.
See tuleb toredasti esile 1. Johannese kirjas,
kus Ta ütleb 1. Johannese 2:12 sedasi:
"Ma kirjutan teile, lapsed..."
Ehk siis äsja usklikuks saanud.
"...sest patud on teile andeks antud tema nime pärast.
Ma kirjutan teile, isad,
sest teie olete mõistnud teda, kes on olnud algusest.
Ma kirjutan teile, noored, sest te olete ära võitnud kurja."
Ta räägib siin kasvamisest.
Me saame usklikuks, päästetuks,
me saame oma patud andeks ja kui me kasvame noorukitena,
siis me võidame patu ja vaenlase väe oma elus
ja saame tugevamaks.
Ja kui me oleme juba (lapse)vanemad,
siis Tema tundmine muudkui süveneb.
Johannes jätkab oma kirjas:
"Ma olen kirjutanud teile, lapsed, sest teie olete ära tundnud Isa."
"Ma olen kirjutanud teile, isad,
sest teie olete mõistnud teda, kes on olnud algusest.
Ma olen kirjutanud teile, noored, sest te olete tugevad
ja Jumala sõna püsib teis ning te olete ära võitnud kurja."
Ta räägib kogu aeg kasvamisest.
Lapsepõlvest, noorusest ja isadusest.
Ta räägib kogu aeg, et see kõik käib Jumala tundmise kohta.
Algusest lõpuni välja.
Sellepärast tahangi sellest rääkida,
sest on liiga palju kristlasi, kellel ei ole lähedast suhet Jeesusega.
Kui sul aga pole seda, võib väga kergesti kõigest sellest -
Piibli lugemisest, palvetamisest ja kogu elust kristlasena
saada lihtsalt üks sooritamine.
Kui see pole tõeline Jumala tundmine,
ei kanna see ka tõelist, püsivat ja imelist vilja,
vaid sellest saab kergesti
stressirohke sooritus ja tühi religioossus.
- Käsumeelsus.
Me unistame sageli, et oleksime kohe valmis.
Tahaksin juba kõike osata.
Aga on tore, et siin räägitakse kasvamisest ja õppimisest.
See tähendab,
et Issand teeb jätkuvalt meie sees tööd.
Filiplastele 1:6: "...ja olen veendunud selles,
et see, kes teis on alustanud head tööd,
lõpetab selle enne Kristuse Jeesuse päeva."
Kui Issand on juba alustanud meis oma tööd
ja me oleme astunud sellele Jeesuse järgimise teele,
siis Ta viib selle töö meis ka lõpule.
Nagu lapsed, kes tulevad me kooli, öeldes: "Oo, ma ei oska seda!"
ja "Seda ma küll selgeks ei saa!"
"See matemaatika on liiga raske!"
Kuid ei ole see midagi liiga raske.
Küsimus on hoopis õppimises ja kasvamises
ja me oleme siin koos ning läheme päev päeva järel edasi.
Kummaline küll, aga me alustame lasteaiast
ja läheme igal aastal edasi järgmisesse klassi.
Me õpime ja läheme edasi elus.
Aamen. - See on lohutav.
See on lohutav ja armuline.
Ainult direktor ei arene ja on jäänud klassikursust kordama.
Direktor on kogu aeg direktor ja viiendike-kuuendike õpetaja.
Küll ma vahel õpetan ka vanemaid klasse.
Kes siis tegelikult on õpetaja? See ei ole ju direktor Jan.
Johannese 14:26 ütleb Jeesus Püha Vaimu kohta nii:
"Aga Lohutaja, Püha Vaim, kelle Isa saadab minu nimel,
tema õpetab teile kõik..."
Kas pole imeline?
Ta tahab õpetada meile kõike.
"...ja tuletab teile meelde kõik, mida mina teile olen öelnud."
Püha Vaim on meie õpetaja ja Ta ei taha midagi varjata.
Ta tahab päriselt rääkida sinu ja minu ellu,
avada Piiblit nii, et ka sina seda mõistaksid.
Ta õpetab meile kõike, mida meil on vaja teada.
Meil on seega isiklik õpetaja.
Meil on koduõpetaja.
Kas kellelgi on vaja personaalset koduõpetajat?
Eluõpetajat.
Kes võiks olla parem eluõpetaja kui Jeesuse Vaim?
Mõelda vaid, et sinu ja minu kodus,
sinu ja minu südames elab maailma parim elamise õpetaja.
Kui me vaid kuulame Teda.
Psalm 25:9:
"Ta juhib alandlikud käima õiguses ja õpetab alandlikke oma teele."
Psalm 144:1: "Tänatud olgu Issand, mu kalju,
kes õpetab mu käsi lahinguks..."
Ma vajan seda elu võitluste jaoks.
"...ja (õpetab) mu sõrmi sõjaks..."
Püha Vaim tõesti õpetab
ja tuletab meile meelde, mida Jeesus on meile rääkinud.
See paistab evangeeliumites välja.
Mõtle, kui täpselt oli evangeeliumite kirjapanijail meeles,
mida Jeesus oli rääkinud.
Need kirjutati ju aastaid hiljem.
See oleks olnud võimatu,
kui Püha Vaim poleks neid sel hetkel juhatanud kirjutama
ja neile kõike meelde tuletanud.
Sest sa ei mäleta ju sedagi, mida ma just äsja ütlesin.
Mõtle siis veel kolme aasta taha - mida Jan ütles 2020. a. sügisel?
Kas nii saab eksamitel spikerdada kui mul on Püha Vaim?
Ma lihtsalt tahan öelda, et see on tugev tõend selle kohta,
et see on Jumala kirjutatud raamat.
Püha Vaim on seda mõjutanud.
Piibel ütleb 2. Timoteose 3:16:
"Kogu Pühakiri on Jumala sisendatud..."
Kõik Piibli 66 raamatut on Jumala sisendatud.
"...ja kasulik õpetamiseks, noomimiseks, parandamiseks,
kasvatamiseks õiguses."
Iga raamat, mis on sündinud Püha vaimu mõjutusel.
- See on Jumala Sõna
ja Püha Vaim tahab rääkida meiega selle kaudu.
- Ta tahab meid õpetada.
Tahan ka seda öelda, et kuigi see on peamine kanal,
mille kaudu Püha Vaim tahab meid õpetada,
siis Ta tahab meid õpetada ka teiste vaimulike raamatute kaudu,
televisiooni ja kristliku raadio kaudu,
teiste inimeste ja palvete kaudu.
Püha Vaim võib kasutada kõike, et meid õpetada.
Matteuse 13:54 öeldakse Jeesuse kohta:
"Ta tuli oma kodukohta ning õpetas nende sünagoogis,
nii et nad hämmastusid ja ütlesid:
Kust on pärit tema tarkus ja vägevad teod?"
Matteuse 9:35:
"Ja Jeesus rändas läbi kõik linnad ja külad,
õpetades nende sünagoogides
ja jutlustades evangeeliumi Kuningriigist
ja parandades kõik haigused ja kõik nõtrused."
Pean ütlema, et ma olen tohutult tänulik selle eest,
et püha Vaim õpetab.
Me ei istuks siin,
kui Püha Vaim poleks andnud meile tarkust ja mõistmist.
Mul ei oleks nii hea pereelu, kui Ta poleks mind õpetanud.
Ma ei oleks õppinud niigi palju sellise kooli eest hoolitsemist
ja selle majandamist, kui Issand poleks õpetanud.
Nii võin kogu südamest nõustuda Piibliga,
et tarkus on tähtsam kui kuld.
Selle pärast võin ka öelda enda kirjutatud raamatute kohta,
et vahel neid lugedes imestan isegi, kes küll nii tarka juttu on kirjutanud?
Paen tunnistama,
et sealt paistab mitte minu, vaid Issanda tarkus
ja ma ei võta seda au enesele.
Tahan lihtsalt öelda, et tasub otsida Jumalat.
Tasub otsida Tema tarkust, sest Ta tõesti on tark.
Tarkus tähendab seda, et me õpime tegema õigeid valikuid
ja õpime tegema häid valikuid.
Seda me vajame selles elus.
Psalm 119:165 räägib suurest rahust.
Kes vajab suurt rahu?
Mina küll vajan.
"Sinu Seaduse (ehk Piibli) armastajail on suur rahu
ja nad ei komista."
Kas on võimalik käia komistamata?
Kui meil on käsiraamat ja kompass, siis saame siit pidevalt nõuandeid.
Issand räägib meile pidevalt
ja selle kaudu ma märkan, et mu elus on midagi viltu
ja ma teen väikesi korrektuure.
Ma korrigeerin oma elu iga kord, kui ma seda raamatut loen.
Just selle kaudu Ta õpetabki.
Mingem selle raamatu juurde ja veetkem aega koos Temaga.
Panustagem sellesse, et me õpime tundma Teda,
kes elab meie sees.
Kui sa asud sellele kasvamise ja õppimise teele,
siis pea meeles seda ühte asja - Jumal on armastus.
Palvetame koos sinuga
Aitäh, taevane Isa, et Sa oled meie õpetaja.
Me vajame oma elus õpetajat,
kes juhataks meid õiges suunas.
Tahan paluda: Issand, õpeta meid arusaadavalt,
nii et me ei komistaks ega astuks pimesi,
vaid teeksime õigeid ja õnnistatud valikuid oma elus.
Aitäh, Püha Vaim,
et õpetad meid iga ühte tundma esmalt Sind ja Sinu tahet.
Aitäh, et Jumala Sõna hakkab elama ja kõnetab meid ning juhatab meid.
Aitäh, Issand, selle tohutu eesõiguse eest,
et meil on oma koduõpetaja.
Milline rikkalik luksus.
Issand, me palume nagu Efeslaste kirja kirjutaja.
Me palume oma südame põhjast: ava meie südame silmad,
et me näeksime, milline on kirkus, see tohutu vägi ja suurus,
mille Sina oled meie jaoks valmistanud.
Issand, ava me südame silmad nägema ja tundma Sind.
Aamen.
Tahame ühineda Jani palvega:
õpeta meid täpselt oma Sõna kaudu ja Püha Vaimu kaudu.
Aitäh Issand!
Aitäh Issand, et võime olla koduõppel koos Sinuga
ja Sinu tahtmine õpetades on
ehitada meile üha rahulikumat, külluslikumat ja paremat elu.
Sellist õnnistatud elu, milles käime Sinu teedel.
Issand, palun seda kogu oma perele
ja kõikide me peredele.
Et me võiksime ühise perena õppida üha enam tundma
Sinu armastuse plaani meie pere jaoks.
See on rahu plaan.
Tunnetan, et Issand tahab julgustada sind,
kui mõnes su eluvaldkonnas on mingeid probleeme.
Issand julgustab Jakoobuse 1. peatükis:
"Kui kellelgi teist jääb vajaka tarkust,
siis ta palugu Jumalalt, kes kõigile annab heldelt."
Issand tahab anda sulle seda tarkust, mida just selles olukorras vaja läheb.
Usu ainult Jumalat.
Kui palud, siis Jumal annab sulle uut tarkust ja mõistmist,
nii et sa saad need võtmed oma olukorda
ja sellele tuleb lahendus.
Aamen.
See on selline asi, mida olen mitmeid kordi teinud.
Õigupoolest teen seda igal hommikul.
Kui aga on eriolukord ja mingi eriti segane katsumus
ja sa arvad, et seda pole võimalik lahendada,
siis järgnev on tõesti võimas palve:
"Issand, õpeta mind ja näita mulle.
Hakka mind juhatama selles valdkonnas."
Ja siis me hakkame ootama väikseid vihjeid,
mida me Piiblist leiame.
Märkame järgmist sammu Piiblis või mõnes jutluses.
Ta hakkab meid sel moel päriselt õpetama.
Meie asi on vaid uskuda ja teha üks samm korraga.
Teha Tema nõuande järgi ja astuda üks samm korraga.
Tegemist on tõelise õpetajaga. - Aamen.
Tahame siinkohal tänada palvevastuste ja palvesoovide eest.
Aitäh ka tagasiside eest.
Meil on imeline kristlik kool ja lasteaed,
mida ma ei väsi reklaamimast.
Tahan siinkohal tänada kõiki,
kes on toetanud me kooli ja lasteaeda
nii majanduslikult kui palvetega.
Seda on tõesti vaja.
Kui sul on kasvõi kord nädalas
võimalik tulla appi koristama või lastega tegelema,
siis võta meiega ühendust.
Me vajame ka sellist konkreetset abi.
Või kui oskad aidata kooli juhtimises, oled teretulnud osalema.
Selles pimenevas maailmas vajatakse evangeeliumi üha enam.
Vajame rõõmusõnumit.
Nii tahan julgustada kõiki vaatajaid panustama sellesse,
et see sõnum saaks tõesti levida kõikidesse maadesse.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Löö kaasa ja hoolitseme selle eest, et kõik võiksid kuulda evangeeliumit
enne, kui Issand tuleb tagasi.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7